Hirveätä eläimenrääkkäystä
Hirveätä eläimenrääkkäystä. Palatessaan Hämeenlinnan markkinoilta oli kaksi Kormon kartanon (Lopella) alle kuuluvan torpan poikaa aidaksilla kuoliaaksi piesseet hevosensa. Hevonen oli uupunut, josta julmurit, jotka olivat viinapäissään, niin suuttuivat että rupesivat aidaksilla lyömään eläinparkaa kunnes tämä viimein heitti henkensä. Kuolleen hevosen he laahasivat sitten tienviereen. Tuo inhoittava rääkkäys on tapahtunut Nummenpään torpan läheisyydessä. Mainittu torppa kuuluu Tervakosken alle Janakkalassa. Suotavaa olisi että joko paikkakunnan nimismies tahi Hämeenlinnan eläinsuojelusyhdistys tarttuisi asiaan ja saattaisi julmurit hyvin ansaittuun rangaistukseen. (P:lehti)

[Lähde: Uusi Suometar 11.2.1890 sivu 3]

Uusi Suometar